बजारमा शुद्ध भटमासको तेल भनेर बिक्री हुने गरेको भए पनि त्यो यथार्थमा विदेशबाट आएको पाम ओइल अर्थात बनस्पतिबाट बनाइएको हुनसक्ने उनी बताउँछन् । शुद्ध तोरीको तेल लेखिएका प्याकेटमा पाइने बजारका तेलमा मिसावट नहोला भन्न सकिन्न तर खोकनाको तेलले प्राचीनकालदेखि अझै पनि शुद्धतामा विश्वास जितिरहेको छ । तर गुणस्तरीय तेल उत्पादन हुने भए पनि धेरै उत्पादन गर्न नसक्दा खोकनाको तेल खोकनामै सीमित भइरहेको छ ।
